અમે એ સગવડનો લાભ લઇને તેની સાથે દરરોજ જુદે જુદે સ્થળે ફર્યા અને લોકોના રીતરિવાજનો અભ્યાસ કર્યો. એ ભૂમિ અત્યંત ફળદ્રુપ હતી. જ્યાં જુઓ ત્યાં લીલોતરી, ભરચક લીલોતરી, ને હરિયાળા ખેતરો નજરે પડતાં, એ લોકોની ઉદ્યોગ અને ખેતી તરફની પ્રીતિ જોઇ હું ખુશ થયો. અને આટલું બધું અનાજ તથા ફળફળાદી દેશમાં હોવા છlતાં આ લોકો જાપાન ને બ્રિટનથી બિસ્કીટ કેમ મંગાવે છે એ શંકા મેં અમારા ભોમિયા કોમાશીને કહી; અને તેણે આપેલા જવાબથી હું બાઘો બની ગયો.